Pep Guardiola e categoric: ”Unul dintre cei mai buni jucători”
Pep Guardiola, antrenorul lui Manchester City, l-a lăudat pe Rodri, mijlocașul defensiv al ”cetățenilor”.
Cotat la 110 milioane de euro de site-urile de specialitate, închizătorul spaniol se află pe ”Etihad” din iulie 2019 și mai are contract cu Manchester City până la finele stagiunii 2026/27.
Pep Guardiola e categoric: ”Unul dintre cei mai buni jucători”
Pep Guardiola a avut doar cuvinte de laudă la adresa lui Rodri și a sărit în apărarea lui, mai ales că fotbalistul nu a fost nominalizat pentru premiul celui mai bun jucător din Premier League din sezonul în curs.
- Phil Foden, Erling Haaland, Alexander Isak, Martin Odegaard, Cole Palmer, Declan Rice, Virgil van Dijk și Ollie Watkins sunt jucătorii nominalizați pentru titlul individual amintit anterior
”Rodri e unul dintre cei mai buni. Ce e important e că știe ce credem noi despre el. E un jucător important, un fotbalist extraordinar. Nu ar trebui să fie îngrijorat deloc, asta este situația”, a spus Pep Guardiola, citat de jurnalistul sportiv Fabrizio Romano pe rețelele social media.
???????????? Pep Guardiola on Rodri snubbed for PL Player of the Season: “He's been one of the best... what is important is he knows what we think, his importance, and the magnificent, extraordinary player that he is”.
“He should not be worried about it all, it is what it is”. pic.twitter.com/fgwGPh6IPS
— Fabrizio Romano (@FabrizioRomano) May 10, 2024
În actuala stagiune, Rodri a bifat 31 de apariții în Premier League (șapte goluri, nouă assist-uri), opt în UEFA Champions League (un gol, trei assist-uri), una în Supercupa UEFA (un assist), două în Campionatul Mondial al Cluburilor, una în Supercupa Angliei și trei în FA Cup (un assist).
Manchester City, în actuala stagiune
După 35 de meciuri desfășurate în eșalonul de elită al Angliei, City se situează pe locul doi cu 82 de puncte, la doar o lungime în spatele liderului Arsenal, dar cu un meci în minus față de ”tunari”.
Formația dirijată de Pep Guardiola a înregistrat, în consecință, 25 de victorii, șapte rezultate de egalitate și trei înfrângeri și a strâns până acum un golaveraj de +54.
Urmăriți SPORT.RO și pe Google News